CELEX: 62007CN0484
Language: da
Date: 2007-10-31 00:00:00
Title: Sag C-484/07: Anmodning om præjudiciel afgørelse indgivet af Rechtbank te 's-Gravenhage, Roermond (Nederlandene) den 31. oktober 2007 — Fatma Pehlivan mod Staatssecretaris van Justitie

12.1.2008   
            
            
               DA
            
            
               Den Europæiske Unions Tidende
            
            
               C 8/8
            
         Anmodning om præjudiciel afgørelse indgivet af Rechtbank te 's-Gravenhage, Roermond (Nederlandene) den 31. oktober 2007 — Fatma Pehlivan mod Staatssecretaris van Justitie
   (Sag C-484/07)
   (2008/C 8/14)
   Processprog: nederlandsk
   Den forelæggende ret
   Rechtbank te 's-Gravenhage, Roermond
   Parter i hovedsagen
   
      Sagsøger: Fatma Pehlivan
   
      Sagsøgt: Staatssecretaris van Justitie
   Præjudicielle spørgsmål
   
               1a.
            
            
               Skal artikel 7, stk. 1, første led, i associeringsafgørelse nr. 1/80 fortolkes således, at bestemmelsen finder anvendelse, allerede når et familiemedlem faktisk i tre år har boet sammen med en tyrkisk arbejdstager, uden at de kompetente nationale myndigheder har anfægtet familiemedlemmets opholdsret i løbet af disse tre år?
            
         
               1b.
            
            
               Er artikel 7, stk. 1, første led, i associeringsafgørelse nr. 1/80 til hinder for, at en medlemsstat i løbet af disse tre år kan beslutte, at et familiemedlem, der har fået adgang til det nationale område, hvis vedkommende indgår ægteskab, ikke længere kan aflede rettigheder af denne bestemmelse, selv om vedkommende fortsat bor hos den tyrkiske arbejdstager?
            
         
               2.
            
            
               Er artikel 7, stk. 1, første led, eller nogen anden fællesskabsretlig bestemmelse og/eller noget fællesskabsretligt princip til hinder for, at de kompetente nationale myndigheder efter udløbet af den treårige periode med tilbagevirkende kraft anfægter den berørte udlændings opholdsret på grundlag af nationale retsforskrifter angående spørgsmålet, om der er tale om et familiemedlem og/eller lovlig bopæl i tre år?
            
         
               3a.
            
            
               Er det af relevans for besvarelsen af ovennævnte spørgsmål, om udlændingen bevidst eller ubevidst har tilbageholdt oplysninger, der i henhold til national ret er relevante for opholdsretten? Hvilken relevans har dette i bekræftende fald?
            
         
               3b.
            
            
               Har det nogen betydning, om disse oplysninger er kommet til myndighedernes kendskab i løbet af nævnte treårsperiode eller først efter udløbet af denne? Herved skal det tages i betragtning, at de kompetente nationale myndigheder, da de var blevet bekendt med oplysningerne, eventuelt måtte undersøge disse oplysninger (nærmere), før de kunne træffe afgørelse. Hvilken betydning har dette i bekræftende fald?